## Rješenje o odobrenju objavljivanja ponude za preuzimanje društva Vodičanka d.d., Vodice za Jolly-JBS d.o.o., Drniš

### NN 136/2005 (16.11.2005.), Rješenje o odobrenju objavljivanja ponude za preuzimanje društva Vodičanka d.d., Vodice za Jolly-JBS d.o.o., Drniš

# KOMISIJA ZA VRIJEDNOSNE PAPIRE REPUBLIKE HRVATSKE

**2563**

Sukladno odredbama članka 13. stavak 2. Zakona o
preuzimanju dioničkih društava (»Narodne novine« broj 84/02, 87/02 i 120/02),
Komisija za vrijednosne papire Republike Hrvatske, temeljem Zahtjeva trgovačkog
društva JOLLY-JBS d.o.o., Drniš, Trg kralja Tomislava 2, za odobrenje
objavljivanja ponude za preuzimanje javnog dioničkog društva VODIČANKA d.d.,
Vodice, Ljudevita Gaja b.b., na sjednici održanoj dana 8. studenog 2005.
godine, donijela je

## RJEŠENJE

1. Trgovačkom društvu JOLLY-JBS d.o.o., Drniš,
Trg kralja Tomislava 2, odobrava se objavljivanje ponude za preuzimanje javnog
dioničkog društva VODIČANKA d.d., Vodice, Ljudevita Gaja b.b.

2. Ovo Rješenje objavit će se u »Narodnim
novinama«.

```
Obrazloženje
```

```

```

I/ Trgovačko društvo JOLLY-JBS d.o.o., Drniš,
Trg kralja Tomislava 2 (dalje u tekstu: Ponuditelj), podnijelo je Komisiji za
vrijed­nosne papire Republike Hrvatske (dalje u tekstu: Komisija), dana 28.
listopada 2005. godine, temeljem odredbe članka 13. stavak 1. Zakona o
preuzimanju dioničkih društava (dalje u tekstu: Zakon), Zahtjev za odobrenje
objavljivanja ponude za preuzimanje trgovač­kog
društva VODIČANKA d.d., Vodice, Ljudevita Gaja b.b. (dalje u tekstu:
Izdavatelj), ponudu i isprave iz članka 12. stavak 2. Zakona, od kada se
Zahtjev Ponuditelja za odobrenje objavljivanja ponude za preuzimanje smatra
urednim.

II/ Izdavatelj je javno dioničko društvo,
sukladno odredbi članka 14. Pravilnika o sadržaju i obliku financijskih i
poslovnih izvješća javnih dioničkih društava (»Narodne novine« broj 118/03), u
svezi s odredbama članka 114. stavaka 1. i 5. Zakona o tržištu vrijednosnih
papira (»Narodne novine« broj 84/02).

Komisija je izvršila uvid u podatke sudskog
registra na Internetu te utvrdila da temeljni kapital Izdavatelja iznosi
148.318.200,00 kuna.

Uvidom u podatke Središnje depozitarne agencije
d.d., Zagreb, utvrđeno je da je Izdavatelj na zadnji dan u mjesecu srpnju,
kolovozu i rujnu 2005. godine, imao više od 100 dioničara.

III/ Obveza objavljivanja ponude za preuzimanje,
sukladno odred­bi članka 4. stavak I. Zakona, nastala je za Ponuditelja dana 3.
listopada 2005. godine, stjecanjem 249.147 dionica, odnosno 62,15% učeš­ća u temeljnom kapitalu
Izdavatelja, što daje 62,15% od ukupnog broja glasova koje daju dionice
Izdavatelja s pravom glasa, temeljem Ugovora broj 3026787/9000 o prodaji i
prijenosu dionica Izdavatelja, sklopljenog između Ponuditelja, kao kupca te
Hrvatskog fonda za privatizaciju i Središnjeg državnog ureda za upravljanje
državnom imovinom, zastupanih po Hrvatskom fondu za privatizaciju, Zagreb, lvana Lučića 6-8, kao prodavatelja, a nakon kojeg stjecanja
Ponuditelj raspolaže s 249.147 dionica, odnosno 62,15% učešća u temeljnom
kapitalu Izdavatelja, što daje 62,15% od ukupnog broja glasova koje daju
dionice Izdavatelja s pravom glasa.

IV/ Cijena po kojoj Ponuditelj nudi otkup
dionica u ponudi za preuzimanje iznosi 120,41 kuna po dionici. Prema podacima
do­stupnima Komisiji i dokumentaciji priloženoj uz
predmetni Zah­tjev, najviša
cijena po kojoj je Ponuditelj stjecao dionice Izdavatelja s pravom glasa u
razdoblju od jedne godine prije dana objavljivanja ponude za preuzimanje iznosi
120,41 kuna po dionici. Prema podacima Zagrebačke burze d.d., Zagreb i
Varaždinske burze d.d., Varaždin (u predmetu: klasa: 450-08/05-01/429), na
Zagrebačkoj burzi d.d., Zagreb i na Varaždinskoj burzi d.d., Varaždin, u zadnja
tri mjeseca prije nastanka obveze objavljivanja ponude za preuzimanje nije bio
transakcija dionicama Izdavatelja, te je utvrđeno da je cijena izražena u
ponudi za preuzimanje u iznosu od 120,41 kune po dionici, utvrđena u skladu s
odredbom članka 15. stavci 3.-6. Zakona.

V/ Ponuditelj je vlasnik 249.147 redovnih
dionica Izdavatelja, a temeljni kapital Izdavatelja podijeljen je na 400.860 redovnih
dionica, svaka u nominalnom iznosu od 370,00 kuna. Novčana sredstva potrebno je
osigurati sukladno odredbi članka 9. stavka 1. Zakona, za plaćanje preostalih
151.713 dionica Izdavatelja s pravom glasa, u iznosu od najmanje 18.267.762,33
kune. Uvidom u Garanciju broj 126/05 koju je dana 26. listopada 2005. godine u
korist svih dioni­ča­ra Izdavatelja izdala JADRANSKA BANKA d.d., Šibenik, Ante Starčevića 4, s rokom važenja najduže 15 dana od isteka
roka pla­ća­nja dionica Izdavatelja deponiranih u svrhu prihvata ponude
za preuzimanje, utvrđeno je da je Ponuditelj osigurao sredstva u iznosu
18.300.000,00 kuna.

VI/ Nadalje, utvrđeno je da su Zahtjevu
priložene potvrde o pla­ćenoj
administrativnoj pristojbi i naknadi, sukladno odredbama članka 2. točke 24.
Pravilnika o vrsti i visini administrativnih pristojbi i naknada (»Narodne
novine« broj 115/02 i 43/03).

VII/ Budući da je Ponuditelj dostavio tekst
ponude za preuzima­nje sastavljen sukladno odredbi članka 12. stavka 1. Zakona,
te dokumentaciju propisanu odredbom stavka 2. istoga članka Zakona, odlučeno je
kao u izreci.

VIII/ Temeljem odredbe članka 8. stavka 4.
Zakona o tržištu vrijednosnih papira, ovo Rješenje objavljuje se u »Narodnim
novinama«.

UPUTA O PRAVNOM LIJEKU

Protiv ovog Rješenja žalba nije dopuštena, ali
se može pokrenuti upravni spor podnošenjem tužbe Upravnom sudu Republike
Hrvatske u roku od 30 dana od dana primitka ovog Rješenja.

Klasa: UP/I-450-08/05-02/169

Urbroj: 567-01/05-2

Zagreb, 8. studenoga 2005.

Predsjednik Komisije

**Miljenko** **Fičor**, v. r.

Rješenje, NN 136/2005-2563